Rune Lund (EL), 2005-04-19:
Jeg vil sige det på den måde, at vi gerne vil have mere Europa, men vi vil have mindre union, vi vil have mindre EU.
Vi mener, det er udemokratisk, vi mener, det er liberalistisk, og vi mener, det er militaristisk, og det er det, vi har til fælles med f.eks. den franske venstrefløj.
De siger nemlig det samme: De vil have mere Europa.
Og de vil have et socialt Europa.
Det kan vi godt skrive under på, vi vil gerne have et socialt Europa, vi vil gerne have et bæredygtigt Europa, og vi vil også gerne have et demokratisk Europa.
Når jeg snakker med den franske venstrefløj, så ved jeg godt, at flertalsafgørelser spiller en stor rolle, f.eks. i forhold til arbejdsmarkedspolitikken, men der skal man bare være klar over, at flertalsafgørelser og lovgivning i arbejdsmarkedspolitikken fylder meget mere i Frankrig.
Det vil sige, at den slags krav er meget henvendt til en fransk opinion, for når jeg snakker med de samme europæiske kammerater fra Frankrig, så gør de meget opmærksom på, at hvis der er forskellige systemer rundtomkring i Europa, så bliver man nødt til at respektere de forskelligheder, hvis målet stadig væk er det samme, f.eks. at få bedre regler på arbejdsmarkedet eller få sociale minimumsrettigheder.
Sagen er, at det er et ja til denne her EU-forfatning, der vil skabe den udvikling, som hr. Holger K. Nielsen skitserer der.
Det er jo et ja, der vil skabe mere marked, mere privatisering, mere udlicitering.
Det er et ja, der vil skabe mere militarisme og mindre demokrati, og som vil vække mere vrede mod folkevalgte politikere rundtomFttmo22.fm
Page 1781
Friday, May 13, 2005 11:32 AM
Jeg må sige, at Enhedslisten da ikke kan gå ud og sige ja til noget, fordi der er nogle andre – og det er Dansk Folkeparti – der mener, at vi skal stemme nej til det her.
Så skulle man lade sin holdning diktere af, hvad nogle andre mener.
Så skulle hr. Holger K. Nielsen jo heller ikke stemme ja til forfatningen, fordi vores statsminister også anbefaler et ja.
Det er jo præcis den samme problematik.
Vi tror ikke, at et nej vil styrke højrefløjen, vi tror, at et ja vil styrke højrefløjen, fordi et ja vil styrke den højreorienterede retning for Europa, som Enhedslisten er meget imod.
Vi har meget det samme mål som resten af den europæiske venstrefløj til venstre for Socialdemokraterne.
Det, at vi mener, at Danmark bør meldes ud af EU, fordi vi mener, at det kan skabe det pres for det røde og grønne og demokratiske Europa, vi arbejder for, er én ting, men det forhindrer os jo ikke i at gennemføre forbedringer af det eksisterende traktatgrundlag.
I den forbindelse skal jeg gøre opmærksom på denne ganske udmærkede pjece.
Jeg forventer, at der nærmest kommer et stormløb efter at rekvirere den efter den debat, der har kørt i dag med hensyn til, hvad nejsiden vil anbefale efter et nej.
I pjecen foreslår vi en hel masse konkrete reformkrav til, hvad man kunne stille op i tilfælde af et nej, og der er mange ting; der er bl.a., at vi skal fjerne EU-rettens forrang, Danmark og de andre medlemslande skal tale med egen stemme i WTO og FN, nærhedsprincippet skal fortolkes af de enkelte stater, alle tekster om snævrere integration, EU-rettens forrang og såkaldte gummiparagraffer skal afskaffes osv. osv.
Der er en masse krav, som også indebærer, at vi godt vil være med til at diskutere minimumssatser på f.eks. selskabsskatter og den slags ting ...